text: Dyrekøds-suppe.
  Dyrets hoved flåes, skoldes, hugges itu og vaskes tilligemed det øvrige kød og ben, som man vil anvende til suppe. Det sættes på ilden med så meget vand, at dette rundeligt står derover, 1 løg, hele rødder og salt. Det koger, indtil kødet lader sig trykke itu, da gnides det igennem et dørslag, hvor der kan skænkes lidt kogende Vand på kødet for ganske at trække kraften af. Suppen sies derefter igennem en sigte og sættes atter på ilden med lidt mel, udrørt i vand. Rødderne skæres itu; og kommes derpå tilligemed kød- og fiskeboller. Det giver suppen en god smag at komme lidt hvidvin deri og legere den med et par æggeblommer. Der kan også laves brun suppe af dyrekød; den tillaves ligesom brun suppe.